|  |  |
| --- | --- |
| Numri i lëndës: | 2019:146462 |
| Datë: | 13.02.2020 |
| Numri i dokumentit:  | 00832605 |

**P.nr.823/19**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurve D.M për shkak të veprës penale të: pjesëmarrje në rrahje nga neni 187 par 1 të KPRK-së, B.Z për shkak të veprës penale: lëndim i rëndë trupor nga neni 186 par 1 nën par 1.3 të KPRK-së dhe i pandehuri I. B për shkak të veprës penale të: pjesëmarrje në rrahje nga neni 187 par 1 të KPRK-së, sipas aktakuzës së Prokurorisë Themelore në Pejë – Departamenti i Përgjithshëm, PP/II.nr. 1504/19 të dt. 17.9.2019, pas përfundimit të shqyrtimit fillestar , publik dhe me gojë, të mbajtur në pranin e të pandehurve D.M , B. Z , I. Bdhe të prokurorit të shtetit Ardiana Veseli me dt.11.2.2020 ka marrë dhe botërisht ka shpallë këtë:

**A K T G J Y K I M**

**1. I pandehuri D. M i lindur me dt.... në P rruga “...” pa nr. ku edhe tani jeton, i biri i Sh dhe nënës S e gjinisë B i njohur me dokument identifikues numër ..., ka të kryer shkollën e mesme, me profesion argjendar , i ,martuar baba i 3 fëmijëve, i gjendjes së dobët ekonomike, kinse i pa dënuar më parë nga gjykata, Shqiptar, Shtetas i Republikës së Kosovës, ka qëndruar në paraburgim prej dt. 06.7.2019 e deri me 22.7.2019 , mbrohen në liri.**

**2.I pandehuri B. Z i lindur me dt.... në P rruga “Ç” nr.... ku edhe tani jeton, i biri i G dhe nënës H e gjinisë Sh , i njohur me dokument identifikues numër ..., ka të kryer shkollën e mesme, me profesion tregtar, i martuar baba i 5 fëmijëve, i gjendjes së mesme ekonomike, kinse i pa dënuar më parë nga gjykata, Shqiptar, Shtetas i Republikës së Kosovës, ka qëndruar në paraburgim prej dt. 08.7.2019 e deri me 22.7.2019 , , mbrohen në liri.**

**3.I pandehuri I. B i lindur me dt.... në fsh. S Komuna e I me vendbanim në Pejë rruga .. pa nr, i i biri i Q dhe nënës S e gjinisë , i njohur me dokument identifikues numër ....... ka të kryer shkollën e mesme, me profesion tregtar, i ,martuar baba i 2 fëmijëve, i gjendjes së mesme ekonomike, kinse i pa dënuar më parë nga gjykata, Shqiptar, Shtetas i Republikës së Kosovës, gjendet në paraburgim mbrohen në liri.**

**JANË FAJTOR**

**Për shkak se:**

**I pandehurit B. Z :**

Me dt.05.7.2019 rreth orës 20:00, në rrugën “...” në P , me dashje i shkakton lëndime të rënda trupore të dëmtuarit I. B nga P në atë mënyrë që fillimisht i pandehuri D shkon në autolarjen e të dëmtuarit për ta marrë veturën e tij ku fillon fjalosja me një punëtor , ndërhynë i dëmtuari për ta qetësuar situatën , më pas vazhdon rrahja në mes tyre duke e goditur njëri tjetrin , pastaj i pandehuri D thërret në telefon B i cili menjëherë vije dhe e godet të dëmtuarin me grusht në fytyrë ku edhe ia thyen nofullën , i cili pas trajtimit në Spitalin Rajonal në Pejë dërgohet në QKUK-ë.

-me çka ka kryer vepër penale: lëndim i rëndë trupor nga neni 186 par 1 pika 1.3 të KPRK-së.

**Të pandehurit D. M dhe I.B :**

 Me dt.05.7.2019 rreth orës 20:00, në rrugën “...” në P , me dashje marrin pjesë në rrahje e cila ka rezultuar me lëndime të rënda trupore për vet të pandehurin I , në atë mënyrë që fillimisht i pandehuri D shkon në autolarjen e tani të pandehurit I , ku fillon një fjalosje rreth stërpikjes së automjetit, e papritmas fillon rrahja në mes I dhe D duke e goditur njëjti tjetrin me grushte në pjesë të ndryshme të trupit , e më pas vjen i pandehuri B e godet të pandehurin I ku i bën thyerje të dyfishtë të nofullës .

-me çka kanë kryer vepër penale : pjesëmarrje në rrahje nga neni 187 par 1 të KPRK-së.

Andaj gjykata duke u bazuar në nenin 38, 39, 40, 42, 43 , 44 ,79 dhe nenit 186 par 1 nën par 1.3 , nenit 187 par 1 të KPRK-së, të pandehurit,

**I GJYKON**

**1.Të pandehurin B. Z :**

Me dënim burgu në kohëzgjatje prej 6muajsh , të cilin dënim i pandehuri do ta vuaj pasi që aktgjykimi të merr formën e prerë .

Në dënimin e shqiptuar të pandehurit B. Z i llogaritet edhe koha e kaluar në paraburgim prej 14 ditësh duke filluar prej 08.7.2019 e deri me dt. 22.7.2019.

Pjesa tjetër e mbetur e dënimit prej 166 ditësh me pëlqimin e të pandehurit i zëvendësohet me dënim me gjobë në shumë prej **800 € euro**, të cilën gjobë i pandehuri është i obliguar ta paguaj jo më vonë se 90 ditë pasi që aktgjykimi të merr formën e prerë.

Obligohet i pandehurit që në emër të paushallit gjyqësor të paguaj shumën prej 15 euro , në emër të shpenzimeve të procedurës penale të paguaj shumën prej 40 euro , kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

**2**. **Të pandehurin D. M :**

E gjykon me dënim me gjobë në shumë prej  **400 € euro**,- në të cilin dënim i llogaritet koha e kaluar në paraburgim prej 16 ditësh dhe atë prej datës 06.7.2019 e deri me dt. 22.7.2019 – ndërkohë që të pandehurit i mbetet për pagesë shuma e mbetur e gjobës prej **80 euro** të cilën gjobë i pandehuri është i obliguar ta paguaj jo më vonë se 90 ditë pasi që aktgjykimi të merr formën e prerë ,e në rast të mospagimit gjoba në fjalë i zëvendësohet me dënim me burg, duke llogaritur 20 € (njëzet) për 1 ( një) ditë burgu .

Obligohet i pandehurit që në emër të paushallit gjyqësor të paguaj shumën prej 15 euro , kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

**3. të pandehurin I. B :**

E gjykon me dënim me gjobë në shumë prej  **300 € euro**,- të cilën gjobë i pandehuri është i obliguar ta paguaj jo më vonë se 90 ditë pasi që aktgjykimi të merr formën e prerë ,e në rast të mospagimit gjoba në fjalë i zëvendësohet me dënim me burg, duke llogaritur 20 € (njëzet) për 1 ( një) ditë burgu .

Obligohet i pandehurit që në emër të paushallit gjyqësor të paguaj shumën prej 15 euro , kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

**A r s y e t i m**

Prokuroria Themelore në Pejë me dt.17.9.2019 kundër të pandehurve D. M , B. Z dhe I.B ,ka ngritë aktakuzë dhe PP/II.nr.1504/19 , për shkak të veprave penale: lëndim i rëndë trupor nga neni 186 par 1 nën par 1.3 të KPRK-së dhe vepër penale: pjesëmarrje në rrahje nga neni 187 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurit ti shpallë fajtorë, ti dënoj sipas ligjit dhe ti obligoj në pagimin e shpenzimeve procedurale .

 Në shqyrtimin fillestar të pandehurit secili veç e veç – pasi që paraprakisht iu është lexuar aktakuza , janë njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e kanë pranuar fajësinë dhe kanë manifestuar keqardhje për atë që iu ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit e ka pranuar , i bindur se pranim fajësinë të pandehurit e kanë bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë!.

Meqenëse të pandehurit e kanë pranuar fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë nga ana e të pandehurve – që është rrethanë veçanërisht lehtësuese, pendimin e thellë për këtë gjë, qëndrimin korrekt në gjykatë , padënueshmërin e mëparshme , e në veçanti faktin se të pandehurit paraprakisht janë pajtuar në mes veti – dhe atë që nga data 17.7.2019 kur përmes deklaratës nën betim të formuluar pranë noterit Ylli Mekaj në Pejë dhe të ri konfirmuar edhe në shqyrtimin fillestar se jo vetëm që janë pajtuar por edhe se tanimë kanë raporte të ndërsjella shumë të mira për çka gjyqtari mendon se edhe me një vendim si në dispozitvin e aktgjykimit ndaj të pandehurve do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së

Vendimi mbi llogaritjen e paraburgimit për të pandehurit D.M dhe B. Z është marrë konform nenit 79 të KPRK-së.

Vendimi mbi obligimin e të pandehurve për taksat për programin e kompensimit të viktimave të krimit është marrë konform Ligjit nr. 05/L-036

Nga sa u tha më lartë konform nenit 365 të KPPRK-së u vendos si më lartë

 Nga Gjykata Themelore në Pejë D.P. datë. 11.2.2020.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .